Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: 1997. évi CLVI. törvényben (a továbbiakban: Khtv.) megállapított követelmények alapján végzi tevékenységét,
Paragraph Index: 699

11. A Kuratórium működése 11.1. A Kuratórium szükség szerint, de évente legalább két alkalommal tart ülést, amelyet a Kuratórium elnöke a napirend közlésével írásban hív össze (rendes ülés). A rendes ülés meghívóját a napirend közlésével az ülés előtt legalább 8 nappal kézbesíteni kell. 11.2. A Kuratórium a halasztást nem tűrő esetekben rendkívüli ülést tart, amelynek összehívása írásban és szóban is történhet. Rendkívüli ülés nem dönthet a 11.4. pontban meghatározott 2/3-os döntést igénylő ügyekben. 11.3. A Kuratórium határozatképes, ha az ülésen a Kuratórium tagjainak több mint a fele jelen van. Határozatképtelenség esetén a Kuratórium ülését 8 napon belül, változatlan napirenddel ismét össze kell hívni. A következő kuratóriumi ülés időpontja már az eredeti ülés írásbeli meghívójában feltüntethető. 11.4. A Kuratórium határozatait nyílt szavazással és általában a jelenlévők egyszerű szótöbbségi szavazatával hozza. Szavazategyenlőség esetén az elnök szavazata dönt. 2/3-os szavazat szükséges az SZMSZ megállapításához és módosításához, az éves gazdálkodási terv és a mérleg megállapításához, az éves beszámoló jóváhagyásához, továbbá éves szinten a működési költségek fedezésére szolgáló források felhasználásához, továbbá a 8.2. pontban foglalt döntésekhez. 11.5. A Kuratórium ülései — ha indokolt határozatával zárt tanácskozást nem rendelt el — nyilvánosak. 11.6. A Kuratórium kizárólagos hatáskörébe tartozik: — az SZMSZ megállapítása és módosítása, — a vagyonkezelési, pénzkezelési és utalványozási, valamint a befektetési szabályzat megállapítása és módosítása, — a Közalapítvány vagyona feletti rendelkezés az SZMSZ-nek és a Pénzkezelési és Utalványozási Szabályzatnak megfelelően, — a Közalapítvány szervezeti egységei, intézetei vezetőinek kinevezése és felmentése, — a Közalapítvány gazdálkodási elveinek és szabályainak meghatározása, — a Közalapítvány éves gazdálkodási tervének és mérlegének megállapítása, az éves beszámoló jóváhagyása, valamint a közhasznúsági jelentés elfogadása, — döntés az alapítványi támogatásokról, a Közalapítványhoz való csatlakozásról, a csatlakozás feltételeiről, — döntés a vagyon bővítéséről és a szervezeti korszerűsítésekről, — döntés a vállalkozásszerűen végzendő tevékenységekkel összefüggő kérdésekről, könyvvizsgáló személyéről és megbízási díjáról, — az Iroda igazgatója feletti munkáltatói jog gyakorlása a munkaviszony létesítése és megszüntetése kivételével, — az Iroda szervezetének meghatározása és működésének — az igazgatón keresztüli — irányítása, ellenőrzése, — a pályázatok kiírásáról, azok feltételeiről, a támogatás odaítéléséről és a támogatott pályázók végső elszámolásának elfogadásáról való döntés, — mindaz, amit az SZMSZ a Kuratórium kizárólagos hatáskörébe utal, vagy a Kuratórium a tisztségviselők, illetve az igazgató jogköréből a saját hatáskörébe von. 11.7. A pályázatok kiírására, azok feltételeinek meghatározására, a támogatások odaítélésére vonatkozó döntést megelőzően a Kuratórium beszerzi a Tanácsadó Testület véleményét. 11.8. A Tanácsadó Testület a Kuratórium által felkért, a határon túli magyar oktatással foglalkozó szakemberekből és szakmai, illetve társadalmi szervezetek képviselőiből álló konzultatív, javaslattevő, véleményező szakértő testület. A Tanácsadó Testület működési feltételeit az SZMSZ határozza meg. A Tanácsadó Testület tagjait a Közalapítvány belső szabályzatában foglaltak szerinti díjazás, illetve költségtérítés illeti meg. 11.9. A Kuratórium tagja nem vehet részt olyan határozat meghozatalában, amelynek alapján ő maga, a Ptk.

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes